2023 5 10
LT
Europos Sąjungos oficialusis leidinys
C 165/17
3.6.
Specialios produkto registruotu pavadinimu ženklinimo taisyklės Dėl pieno sudėties pažymėtina, kad jei sūriui „Halloumi“ gaminti naudojamas skirtingų pieno rūšių mišinys, etiketėje nurodomos skirtingos pieno rūšys ir jų procentinė dalis mažėjančia tvarka.
4.
Glaustas geografinės vietovės apibūdinimas Nikosijos, Limasolio, Larnakos, Famagustos, Pafoso ir Kirenijos provincijų administracinės ribos.
5.
Ryšys su geografine vietove
5.1.
Geografinės vietovės ypatumai Gamtiniai veiksniai.
Kipre vyrauja Viduržemio jūros klimatas, kuriam būdinga karšta, sausa vasara ir švelni, lietinga žiema.
Kartu labai svarbus yra salos reljefas: salos kalnuotuose masyvuose lyja palyginti stipriai, o kelis mėnesius po liūčių iš šaltinių upeliais tekantis vanduo turi įtakos žemumų hidrologijai ir aplinkai.
Dėl geologinės struktūros, klimato, geografinės padėties, šalį supančios jūros ir sausumos išsidėstymo (Tsintidis ir kt., 2002 m.)
Kiprui būdinga labai didelė, atsižvelgiant į Kipro dydį, augmenijos įvairovė Viduržemio jūros regione.
Kipre auga 1 908 skirtingos augalų rūšys, iš kurių 140 yra endeminės, t. y. jos auga tik Kipre (Miškininkystės departamentas, 2004 m.).
Be to, vietinių pieninių gyvulių veislių sąraše yra ir vietinė storauodegių avių, kurios yra gerai prisitaikiusios prie sauso šios vietovės klimato ir aukštos temperatūros, veislė, taip pat vietinės ožkų veislės „Machaira“ ir „Pissouri“.
Chioso avių ir Damascus ožkų veislės (atitinkamai atvežtos šeštajame ir ketvirtajame dešimtmečiuose) irgi yra vietinės, nes, įvykdžius ilgalaikę nacionalinę veisimo programą, jų morfologinės ir našumo savybės, palyginti su pirmine veisle, pasikeitė.
Žmogiškieji veiksniai.
Iš istorinių šaltinių matyti, kad Kipre sūrio „Halloumi“ gamyba buvo žinoma nuo neatmenamų laikų.
Senoviniame penkių dalių rankraštyje apie Kipro istoriją, kuris saugomas Correro muziejuje Venecijoje, sūris „Halloumi“ yra pavadintas „calumi“.
Tai viena iš seniausių iki šiol rastų rašytinių nuorodų į sūrį „Halloumi“(1554 m.).
Yra ir vėlesnių sūrio „Halloumi“ paminėjimo įrodymų, pvz., 1788 m. Archimandrito Kyprianoso pateikta nuoroda.
Sūrio „Halloumi“ svarbą vietinių žmonių gyvenime aiškiai rodo meno kūriniai (poezija, proza) ir šiems sūriams skirtas dėmesys žemės ūkio parodose (Lisė, 1939 m.).
Graikų ir turkų kalbomis paskelbtame Lisės žemės ūkio parodos kategorijų ir premijų sąraše bei dalyvavimo sąlygų apraše išvardyti produktai, kuriuos galima teikti konkurse.
Turkiškas sūrio „Halloumi“ pavadinimas yra „Hellim“.
Turkų kilmės kipriečiai, gaminantys sūrį „Halloumi“, vartoja abu šio tradicinio produkto pavadinimus arba tik pavadinimą „Hellim“.
Esama daugybės įrodymų, kad Kipre tam pačiam tradiciniam produktui pavadinti vartojami abu pavadinimai – „Halloumi“ ir „Hellim“ (laikraštis „Halkin Sesi“, 1959 ir 1962 m., ir eksportui skirto produkto pakuotės su abiem pavadinimais).
Kad šis produktas susijęs su sala įrodo ir tai, kad Halloumas, Hallouma, Halloumakis ir Halloumis Kipre yra dažnos pavardės.
Nuo senų laikų sūris „Halloumi“ buvo svarbi Kipro gyventojų mitybos dalis (Bevan, 1919; Pitcairn, 1934; Zigouris, 1952) ir juo kipriečių šeimos galėjo mėgautis ištisus metus.
„Halloumi“ buvo „garsus Kipro sūris, gaminamas ypatingu būdu“ ir neatsiejama derinio su duona, valgomo kiekvienoje kipriečių šeimoje, ypač kaimo vietovėse, dalis (Ksiutas, 2001 m.).
Sūris „Halloumi“ buvo ne tik vartojamas vietoje, bet ir nuo senų laikų eksportuojamas į įvairias šalis (Archimandrite Kyprianos, 1788 m.), įskaitant Egiptą, Siriją, Graikiją, Turkiją, Palestiną, Prancūziją, Sudaną, Jungtinę Karalystę, Jungtines Amerikos Valstijas, Australiją ir Kiniją (Dawe, 1928 m.).
Sūrio „Halloumi“ gamybos procesas yra išskirtinis, ypač dėl to, kad šis produktas kaitinamas aukštoje temperatūroje tam tikrą laiko tarpą, yra perlenkiamas ir pagardinamas Kipro mėta.
Toks varškės kaitinimas yra labai svarbus, nes, remiantis šios srities tyrimais, kaitinimas pagerina juslines produkto savybes.
Varškę kaitinant aukštoje temperatūroje susidaro dideli įvairių cheminių sudedamųjų dalių, itin svarbių sūrio „Halloumi“ skonio savybėms, kiekiai.
Kai kurios iš šių sudedamųjų dalių – laktonai, pvz., δ-dodekalaktonas (nuo kurio priklauso vaisinis aromatas) ir δ-dekalaktonas (nuo kurio priklauso grietinės skonis).
Be to, kai kurios iš šių sudedamųjų dalių priklauso metilketonų, kurie nulemia pieno aromatą, kategorijai (Papademas, P., 2000 m.).